ტელეკომპანია მთავარი არხისთვის საზოგადოებრივი აზრის გამოკითხვა ჩაატარა სავანტა ჯგუფმა (Savanta Group), მედიის თავისუფლების ფონდის დაკვეთით.

გამოკითხვა ჩატარდა პირისპირ ინტერვიუს მეთოდით საქართველოს მთელ ტერიტორიაზე გარდა ოკუპირებული ტერიტორიებისა. სტრატიფიცირებული შემთხვევითი შერჩევის პრინციპით გამოიკითხა ხმის უფლების მქონე (18 წლის და მეტი ასაკის) 1561 ადამიანი. კვლევა ეფუძნება ყველა გამოკითხულის აზრს. კვლევის ცდომილების ფარგლები შეადგენს + -2,48%-ს, 95%-იანი სანდოობით. იმ რესპონდენტთა რაოდენობა, ვინც უარი განაცხადა კვლევაში მონაწილეობაზე, არ გასცეს კითხვებზე პასუხი, ან ვერ მოხერხდა გამოკითხვა, შეადგენს 22%-ს, შესაბამისად გამოპასუხების სიხშირე არის 78% (1561 ადამიანი).

საველე სამუშაოები ჩატარდა 2024 წლის 29 სექტემბრიდან 8 ოქტომბრამდე შუალედში.

ცდომილების ფარგლები - 2,48%.

ფაქტორები, რომელთაც შესაძლოა მნიშვნელოვანი გავლენა მოეხდინა კვლევის შედეგებზე, არ დაფიქსირებულა.

კვლევისას რესპონდენტებს დაესვათ შემდეგი შეკითხვები, შესაბამისი თანმიმდევრობით:

*ხვალ რომ არჩევნები ტარდებოდეს, რომელ პარტიას ან პარიათა ჯგუფს (კოალიციას) მისცემდით ხმას?*

*თქვენს მიერ დასახელებული პარტია, რომ არ მონაწილეობდეს არჩევნებში, ვის მისცემდით ხმას?*

*რომელ პარტიას ან კოალიციას არ მისცემდით ხმას არავითარ შემთხვევაში?*

*დახედეთ ბარათს და დამისახელეთ რა არის დღეს ჩვენი ქვეყნის ყველაზე მნიშვნელოვანი პრობლემა? (მაქსიმუმ სამი პასუხი)*

*არის თუ არა თქვენი ოჯახის რომელიმე წევრი ემიგრაციაში?*

*12 წლიანი მმართველობის შემდეგ, ფიქრობთ თუ არა, რომ დროა ქართული ოცნება შეიცვალოს?*

*გადაწყვეტილებას მიღებისას თუ ვის მისცეთ ხმა, ჩამოთვლილიდან რომელი პრობლემაა პირველ რიგში მნიშნველოვანი თუ ვის დაუჭერთ მხარს?*